b'\n_START_ARTICLE_\nUis\n_START_SECTION_\nRudarstvo\n_START_PARAGRAPH_\nNem\xc5\xa1ka kolonialna dru\xc5\xbeba (Deutsche Kolonialgesellschaft) je leta 1911 na obmo\xc4\x8dju dana\xc5\xa1njega Uisa odkrila ve\xc4\x8dje zaloge kositra._NEWLINE_August Stauch, ki je pred tem odkril diamante, je leta 1923 kupil nahajali\xc5\xa1\xc4\x8da kositra v Uisu, Usakosu, Karibibu in Omaruruju in ustanovil podjetje Namibski rudnik za kositer (Namib Tin Mines Ltd.)  Med veliko krizo niso kopali. Leta 1938 je rudnik kupilo podjetje Krupp AG zaradi raz\xc5\xa1iritve v prihodnosti. Izbruh druge svetovne vojne leto pozneje je onemogo\xc4\x8dil uresni\xc4\x8ditev na\xc4\x8drta._NEWLINE_Rudnik je bil najprej prodan Angusu Munru, ki pa je umrl nekaj pozneje v letalski nesre\xc4\x8di, kar je spet zavrlo nadaljnji razvoj izkopavanja kositra._NEWLINE_Rudni\xc5\xa1ka kositrna dru\xc5\xbeba (Tin Mining Company) je bila ustanovljena leta 1951. Naselje je nastalo leta 1958 kot prebivali\xc5\xa1\xc4\x8de rudni\xc5\xa1kih delavcev. Kopati je za\xc4\x8dela ISCOR, ju\xc5\xbenoafri\xc5\xa1ka rudarska dru\xc5\xbeba in je tudi pove\xc4\x8dala proizvodnjo. Uspe\xc5\xa1nost je bila odvisna od cene na svetovnem trgu.  Beli rudni\xc5\xa1ki nasipi so \xc5\xa1e vedno vidni od dale\xc4\x8d._NEWLINE_Na za\xc4\x8detku leta 1990 je bila cena kositra na svetovnem trgu zelo nizka, tako da se je proizvodnja v Uisu mo\xc4\x8dno zmanj\xc5\xa1ala. Leta 1991 so glavni rudnik zaprli, ker je cena kositra padla tako nizko, da bi bilo nadaljnje kopanje nedonosno. Uis je takrat skoraj \xc4\x8dez no\xc4\x8d postal mesto duhov. Namibijska vlada je leta 1996 naselje spremenila v vas. V istem letu je poslovne\xc5\xbe Albert Weitz kupil nekdanje stavbe in odprl tovarno opeke. Poleg tega so se razvile \xc5\xa1tevilne turisti\xc4\x8dne dejavnosti, odprli so ko\xc4\x8de, preno\xc4\x8di\xc5\xa1\xc4\x8da in trgovine s spominki, tako da je prihodnost Uisa, \xc4\x8deprav omejena, obetavna._NEWLINE_Po zaprtju rudnikov je postalo okolje prijaznej\xc5\xa1e. Ena najve\xc4\x8djih odprtih jam je bila trajno poplavljena in je zdaj znana kot jezero Uis._NEWLINE_Nekaj dela opravljajo tu \xc5\xa1e danes. Tehnologija se je dovolj izbolj\xc5\xa1ala, da bi bilo vredno ponovno obdelati \xc5\xbee izkopano rudo, ki je bila prvotno zavr\xc5\xbeena. Majhen predelovalni obrat je v bli\xc5\xbeini starih rudni\xc5\xa1kih odlagali\xc5\xa1\xc4\x8d. Rudo predelajo in obogatijo, nato pa odpeljejo v Walvis Bay za izvoz. Uis lahko postane mesto duhov, \xc4\x8de bi rudarjenje povsem zamrlo. _NEWLINE_V Uisu \xc5\xa1e vedno pridobivajo kamnine in minerale. Namibija je bogata z minerali in geologi prihajajo z vsega sveta na \xc5\xa1tudij sem zaradi zanimive geologije in ker kar na tleh le\xc5\xbeijo redke kamnine, ni treba na vrh gora ali globoko pod zemljo.'